One Response to Vanwyksvlei, Northern Cape
Kobus Breed December 11, 2018 at 6:39 am #
Tydens my deelname aan die finaal van die Dust Media te Vanwyksvlei was ek en my seun van 30 November 2018 tot 2 Desember 2018 in van Wyksvlei en omliggende area’s
Ek het by twee ou inwoners van die dorp wat met mekaar by ‘n tuinhekkie voor ‘n huis in die hoofstraat gestaan en gesels het, gestop.
Hulle het aan my vertel hoe die dorp daar uitgesien het in sy gloriedae, die tuine het groen grasperke gehad met vye- en ander bome, die seuns- en dogterskoshuise en nog meer.
Ek het voor die gesprek met hulle by ‘n paar leë onbewoonde plase ingery en in en om die murasies geloop.
Op een leë plaas met ‘n ou skuur was ek baie verbaas toe daar nog ‘n feitlik volledige stokou “International Harvester” stroper gestaan het.
Ek kon nie uitwerk of verstaan waarom die stroper in ‘n kaal, droë area met feitlik net Karoobossies en tussen myle van niks en nerens enige stroopwerk kon doen nie, maar toe die twee inwoners my vertel dat hier ook pragtige koringlande en lusernlande was wat water vanaf die kanale ontvang het toe die dam nog baie water ingehad het , het alles in plek geval.